Source: http://www.finlex.fi/fi/laki/ajantasa/1977/19770225
Timestamp: 2016-10-01 13:47:08+00:00

Document:
Asetus toimenpiteistä tupakoinnin… 225/1977 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1977 › 25.2.1977/225 EtusivuLainsäädäntöOikeuskäytäntöViranomaisetValtiosopimuksetHallituksen esityksetJulkaisut
Kokeile myös tarkennettua hakua ja asiasanastoa. Katso ohjeet. Olet tässä: Finlex › Lainsäädäntö › Ajantasainen lainsäädäntö › Vuosi 1977 › 25.2.1977/225 Seurattu SDK 818/2016 saakka.
25.2.1977/225	Dokumentin versiot
Asetus toimenpiteistä tupakoinnin vähentämiseksi
Sosiaali- ja terveysministerin esittelystä säädetään 13 päivänä elokuuta 1976 toimenpiteistä tupakoinnin vähentämiseksi annetun lain (693/76) 7 §:n 4 momentin sekä 36 ja 37 §:n nojalla:
Toimenpiteistä tupakoinnin vähentämiseksi annettua lakia (693/76), jäljempänä tupakkalaki, sekä sen nojalla annettuja säännöksiä ja määräyksiä sovellettaessa tarkoitetaan:
1) savukkeella poltettavaksi tarkoitettua valmiiksi paperiin käärittyä tai muusta aineesta valmistettuun hylsyn muotoiseen päällykseen sijoitettua tai sijoitettavaksi tarkoitettua tupakkakääröä, jota ei voida pitää sikarina tai pikkusikarina;
2) savuketupakalla hienoksi leikattua tai muutoin hienonnettua tupakkaa, joka on tarkoitettu itsekäärittävän savukkeen valmistamiseen;
3) sikarilla ja pikkusikarilla poltettavaksi tarkoitettua luonnon tupakasta valmistettua tupakkakääröä, jonka uloin kääre tai sidelehti on tupakanlehteä tai muutoin tupakanväristä rekonstruoitua tupakkaa;
4) piipputupakalla leikattua, paloiteltua, riivittyä tai laatoiksi puristettua tupakkaa, jota voidaan polttaa ilman teollista lisävalmistusta ja joka soveltuu sellaisenaan piipussa poltettavaksi;
5) purutupakalla suussa pureskeltavaksi tarkoitettua valmiiksi paloiteltua, puristettua tai muutoin tähän tarkoitukseen valmiiksi muotoiltua tupakkatuotetta; 6) nenänuuskalla jauheena tai jyvinä olevaa, leikattua tai muuhun muotoon hienonnettua sieraimiin vedettäväksi tarkoitettua tupakkatuotetta; 7) muulla tupakkatuotteella elinkeinotoiminnassa myytävää tupakasta kokonaan tai osaksi valmistettua, poltettavaksi, sieraimiin vedettäväksi, imeskeltäväksi tai pureskeltavaksi tarkoitettua tuotetta, joka ei ole savuke tai savuketupakka;
8–11 kohdat on kumottu L:lla 21.7.2006/700.
12) yleisellä kulkuneuvolla henkilökuljetuksessa olevaa tie-, raide-, vesi- ja ilmaliikenteen kulkuneuvoa; sekä
13) yleisellä tilaisuudella henkilöiden kokoontumista tilaisuuteen, johon sovelletaan kokoontumislakia (530/1999). (9.12.1999/1152)
Tupakkatuotteissa ja niiden valmistuksessa saadaan käyttää:
1) tupakkaa;
2) muista kasveista peräisin olevaa terveysvaaroja ja -haittoja aiheuttamatonta tupakan vastiketta;
3) sokereita, hunajaa ja kaakaota;
4) päällysteenä tupakanlehteä, hienonnettua tupakkaa ja paperia tai muuta kasviskuiduista valmistettua tekokalvoa; sekä
5) terveysvaaroja ja -haittoja aiheuttamattomia mausteita ja hajusteita, muita lisäaineita sekä liimoja ja värejä.
Tupakointivälineiden tulee olla valmistustavaltaan, koostumukseltaan ja laadultaan sellaisia, ettei niiden käytöstä tupakointiin tai sen valmisteluun aiheudu terveysvaaraa tai -haittaa.
Tupakkatuotteiden ja tupakointivälineiden koostumuksesta on lisäksi noudatettava, mitä valtioneuvosto tupakkalain 5 §:n nojalla määrää.
5–6 § on kumottu A:lla 22.8.2002/725.
7 § on kumottu A:lla 9.12.1999/1152.
Tupakkalain 8 §:n 3 momentissa tarkoitettuna tuotetietona voidaan myyntiin osallistuville antaa momentissa mainittujen tietojen lisäksi tietoa tuotteen terveysvaaroista ja -haitoista, alkuperämaasta ja sen vähittäismyyntipakkauksesta. Kuva tuotteesta tai sen vähittäismyyntipakkauksesta voidaan antaa tuotetietona ainoastaan muuhun tuotetietoon liitettynä. Muuta kuvaa tuotetietoon ei saa liittää.
Tuotetiedon tulee olla sisällöltään sellaista, että tuotteen myyntiin osallistuva saa tuotteesta ja sen ominaisuuksista kokonaisvaltaisen ja oikean tiedon. (9.12.1999/1152)
9 § on kumottu A:lla 23.12.1992/1502.
10 § on kumottu A:lla 22.8.2002/725.
Tupakkatuotteiden ja tupakointivälineiden vähittäismyyntipisteessä sekä tupakkatuotteiden automaattisessa myyntilaitteessa tulee olla asiakkaiden hyvin havaittavissa oleva seuraava ilmoitus:
Tupakan myynti alle 18-vuotiaalle on kielletty. Tupakka aiheuttaa riippuvuuden ja vahingoittaa terveyttä.
12 § on kumottu A:lla 22.8.2002/725.
13 § on kumottu A:lla 10.2.1995/174.
Tupakointikieltoja ja -rajoituksia sekä tupakointitiloja osoittavien opasteiden ja muiden tiedotteiden tulee olla sisällöltään yksiselitteisiä sekä kooltaan ja sijoittelultaan sellaisia, että ne ovat tiloihin saapuvien tai niissä oleskelevien helposti havaittavissa.
Tutkimus, seuranta ja valistus
15–18 § on kumottu A:lla 18.6.2009/535.
Tupakoinnin vähentämistä koskevan valistus- ja tiedotustoiminnan ohjauksesta ja yhteensovittamisesta sekä tupakkalain kunnalle kuuluvien muiden tehtävien valmistelusta ja päätöksenteosta vastaa kunnan määräämä toimielin.
Tupakointitila (9.11.2006/963)
Tupakkalain 13 d §:ssä tarkoitetun tupakointitilan pinta-alan on oltava vähintään 7 m2.
Tupakkatuotteen tai tupakointivälineen valmistukseen liittyvää valmistusteknistä yksityiskohtaa, jota on pidettävä liikesalaisuutena, ei tässä asetuksessa tarkoitettu viranomainen ole oikeutettu saattamaan julkisuuteen ilman asianomaisen suostumusta.
22 § on kumottu A:lla 10.2.1995/174.
Tarkempia määräyksiä tämän asetuksen täytäntöönpanosta antaa tarvittaessa sosiaali- ja terveysministeriö.
Tämä asetus tulee voimaan 1 päivänä maaliskuuta 1977, jollei tupakkalain voimaantulosäännöksistä muuta johdu.
Hakemus 1 päivänä maaliskuuta 1977 vähittäismyynnissä olevan tupakkatuotteen tai tupakointivälineen tarkastustodistuksen saamiseksi tulee toimittaa lääkintöhallitukselle vuoden 1977 elokuun 1 päivään mennessä, mikäli valmistajan tai maahantuojan on tarkoitus luovuttaa tuotetta kulutukseen vuoden 1978 maaliskuun 1 päivän jälkeen.
Tämän asetuksen voimaan tullessa sosiaali- ja terveyshallituksessa vireillä oleva asia käsitellään ja ratkaistaan sosiaali- ja terveysministeriössä.
Elinkeinotoiminnassa saadaan myydä ja muuten luovuttaa tässä asetuksessa tarkoitettuja tupakkatuotteita joulukuun 31 päivään 1994, vaikkeivät ne täytä tämän asetuksen säännöksiä ja sen nojalla annettuja määräyksiä, jos ne ovat tämän asetuksen voimaan tullessa voimassa olleiden säännösten ja määräysten mukaiset.
ETA-sopimuksen liite 2: neuvoston direktiivi (89/622/ETY)
Tämä asetus tulee voimaan 30 päivänä syyskuuta 2002.
Tällä lailla kumotaan toimenpiteistä tupakoinnin vähentämiseksi 25 päivänä helmikuuta 1977 annetun asetuksen (225/1977) 1 §:n 8–11 kohta, sellaisina kuin ne ovat asetuksessa 174/1995.
Jos elinkeinonharjoittaja on ennen tämän lain voimaantuloa toteuttanut ravintolassa tai muussa ravitsemisliikkeessä tämän lain voimaan tullessa voimassa olleessa laissa edellytetyt tupakansavun kulkeutumisen estämiseksi savuttomille alueille tarpeelliset rakenteelliset ja ilmanvaihtoon liittyvät toimenpiteet ja 14 a §:ssä tarkoitettu kunnan viranomainen suorittamansa tarkastuksen tai elinkeinonharjoittajan hankkiman asiantuntijalausunnon perusteella voi todeta, ettei niihin ole huomauttamista, riittää, että tämän lain mukaan tarpeelliset rakenteelliset ja ilmanvaihtoon liittyvät muutokset toteutetaan kahden vuoden kuluessa tämän lain voimaantulosta.
HE 226/2005, StVM 12/2006, EV 84/2006
Tällä asetuksella kumotaan toimenpiteistä tupakoinnin vähentämiseksi 25 päivänä helmikuuta 1977 annetun asetuksen (225/ 1977) 15–18 § ja 4 päivänä maaliskuuta 1983 annetun raittiustyöasetuksen (233/1983) 6 §, sellaisina kuin niistä ovat ensin mainitun asetuksen 15 § asetuksessa 831/1992 ja 18 § osaksi asetuksessa 725/2002 sekä viimeksi mainitun asetuksen 6 § asetuksessa 445/ 1997.
1 LUKU - Yleiset säännökset1 § 2 LUKU - Koostumus
3 LUKU - Myynti
7 § 8 § 9 § 10 § 11 § 12 § 4 LUKU - Tupakointikiellot ja -rajoitukset13 § 14 §
5 LUKU - Tutkimus, seuranta ja valistus
19 § 6 LUKU - Tupakointitila (9.11.2006/963)20 § 7 LUKU - Erinäiset säännökset
22 § 23 § 24 §
Muutossäädösten voimaantulo ja soveltaminen:17.12.1982/938:28.8.1992/831:23.12.1992/1502:10.2.1995/174:9.12.1999/1152:22.8.2002/725:21.7.2006/700:9.11.2006/963:18.6.2009/535:
Olet tässä: Finlex › Lainsäädäntö › Ajantasainen lainsäädäntö › Vuosi 1977 › 25.2.1977/225 Lainsäädäntö

References: § 2
 § 8
 § 9
 § 10
 § 11
 § 12
 § 4
 § 14
 §
5
 § 6
 § 7
 § 23
 § 24